sasicodes/solvari-1 huggingface dataset:
துருக் என்று வழங்கப்படும் ஹுலிக்கல் துர்க்கம் தெற்கே குன்னூர் வரை நீண்டு கிடக்கும் மலைத்தொடர்ச் சரிவின் மலையிடுக்கில் துருத்திக் கொண்டிருக்கும் பாறைமுனையில் அமைந்துள்ளது.
நீண்ட நாள்களாக அச்சத்தினை ஏற்படுத்தி வந்த மனிதரைத் தின்று பழக்கப்பட்ட புலி ஒன்றினைப் படகன் ஒருவன் கொன்றதால் அவ்வூர் அப் பெயர் பெற்றுள்ளது.
அவன் கொன்ற புலியைப் புதைத்த இடம் என்று ஹுலிக்கல்லுக்குச் சற்று தெற்கே உள்ள பிள்ளையார் கோயிலருகே ஓரிடத்தில் உள்ள மூன்று கற்களை அடையாளம் காட்டுகின்றனர்.
கொணவக்கொரைக்குத் தென் கிழக்கே இரண்டு மைல் தொலைவில் கோட்டை ஹாட கோட்டை மட்டம் என்ற இடத்தில் பழைய உதயராயன் கோட்டையின் சின்னங்கள் உள்ளன.
உம்மத்தூர் அரசருக்காக வரி வசூலித்த தலைவன் கோட்டை சிறுமுகைக்கு அருகில் குள்ளந்துறையில் உள்ளது என்று அந்த மரபுரை குறிப்பிடுகிறது.
வழக்கமாகக் கோட்டையிலிருந்து அரை மைல் தொலைவில் இருக்கும் மாலிங்கசோமி கோயிலில் ஆண்டுதோறும் நடக்கும் குண்டம் தீமிதித் திருவிழாவைக் கோட்டைக்கு முன் நடத்துமாறு முத்து கவரி அவனைத் தூண்டியதால் அவள் தெய்வத்தின் சீற்றத்திற்கு உள்ளாகி இறந்துபோனாள்.
ஒரு படகன் மனைவி தனக்குத் தரமான அரிசிச் சோற்றையும் அவனோடு வாழ்ந்த தன் தம்பிக்கு மட்டமான உணவையும் போட்டதால் மானமுள்ள அந்தப் படகன் அதனைத் தாங்காமல் தன் குதிரையோடு அந்த அருவியில் விழுந்து தற்கொலை செய்துகொண்டான்.
என்னும் சொல்லோடு இவர்கள் பெயர் ஒப்புமை உடையதாக இருப்பதும் பிராமணர்க்குரிய பூணூல் அணியும் பழக்கம் உடையவர்களாக இருப்பதும் இவர்கள் அடிப்படையில் படகர்க்குக் குருமார்களாக இருந்த ஏழை பிராமணர்கள் என்றும் நீலகிரிக்குக் குடிபெயர்ந்தவர் என்றும் நம்ப இடம் ஏற்படுகிறது.
ஹாருவர் குதிப்பவர் என்னும் பெயர் இவர்கள் அவ்வப்போது நடத்தும் தீமிதித் திருவிழா விலிருந்து ஏற்பட்டதாக இருக்க வேண்டும் எனக் கேள்விப்பட்டேன்.
ஹாருவர் என்னும் சொல் இரத்தல் அல்லது வழிபடல் என்னும் பொருளுடைய கன்னடச் சொல்லிலிருந்து வந்ததாக இருக்க வேண்டும் என்னும் கருத்தும் கூறப்படுகிறது.
கணக்கர் இம் மலைப் பகுதி தமிழ்ச் சிற்றரசர்கள் ஆளுகைக்கு வந்தபோது அழைத்து வந்து குடியேற்றப் பட்டவர்களாக இருந்திருக்க வேண்டும் என்று திரு கிரிக் அவர்கள் குறிப்பிடுகிறார்.
ஊர்ப்பணியாளனாக இருக்கும் தொரையன் பிணத்தைச் சுடுகாட்டிற்குக் கொண்டு செல்வது சாவுச்செய்தியை ஊரூராகச்சென்று அறிவிப்பது ஊரில் சாவு ஏற்பட்டவுடன் முதலில் தலைமுடியைச் சிரைப்பது தொலைவிலுள்ள தாய் வீட்டிற்கோ மாமியார் வீட்டிற்கோ செல்லும் பெண்களுக்குத் துணையாகச் செல்வது ஆகிய பணிகள் எல்லாவற்றையும் செய்கிறான்.
குன்னூருக்கு மேற்கே அதிகாரிகளின் ஊர் அல்லது அதிகாரி படகர்ப் பிரிவினரின் ஊர் என்ற பொருளில் அதிகாரியட்டி என்ற ஓர் ஊர் உள்ளது.
இம் மக்கள் கரியபெட்ட ராய என்பவர் தலைமையில் மைசூரிலுள்ள சரிகூர் பகுதியிலிருந்து வந்து முதலில் மேட்டுப்பாளையத்திற்குத் தென்மேற்கே சிறிது தொலைவில் உள்ள நெல்லித்துறையில் தங்கியுள்ளனர்.
பின்னர் கொலகம்பைக்கு மேற்கில் உள்ள தூதூர் என்னும் இடத்திலும் பின்னர் மேலூருக்கு வடமேற்குத் திசையிலுள்ள தடசிமரஅட்டியிலும் தங்கியுள்ளனர்.
தூதூரில் ஒரு கால்நடைகளை அடைக்கும் கற்களால் வட்டமாகக் கட்டியிருக்கும் தொழுவம் ஒரு பழைய கோயில் தீமிதிப்பதற்கான குழி ஆகியவற்றை இன்னும் காணலாம்.
தடசிமரஅட்டியில் கால்நடைகளை அடைக்கும் கற்களால் வட்டமாகக் கட்டியிருக்கும் தொழுவமும் படகரால் மந்தக்கல்லு என்றழைக்கப்படும் ஒரு கல்மேடையும் இருக்கின்றன.
ஒரு குடும்பத்தில் பால் கறக்கும் மாடு அல்லது எருமை இருந்தால் உள்ளறையின் ஒரு பகுதி பால் வீடாக ஹாகோட்டாக த் தடுக்கப்பட்டிருக்கும்.
கோத்தர் அல்லது பறையரைத் தொட்டதால் அல்லது அவர் பக்கத்தில் சென்றதால் அல்லது வேறு காரணத்தினால் தீட்டுப் பட்ட ஆண்களும் குளித்துத் தீட்டுக் கழித்த பின்னரே அந்த இடத்திற்குச் செல்வார்கள்.
அவர்களுடைய நாட்டுப்புறக் கதைகளில் இந்த இடத்தில் உட்கார்ந்து இருப்பவர்களே ஊருக்குப் புதிதாக வருவோரைப் பற்றிய செய்தியைப் பிறருக்குத் தருகின்றனர் என உள்ளது.
நில உரிமை பெற்றவுடன் படகர் நூற்றுக்கணக்கானோர் அப் பகுதியில் புகுந்து பணியாற்றி ஒரு சில வாரங்களுக்குள் கரடு முரடான அப்பகுதியை ஒழுங்கான நிலமாக்கி விடுவார்கள்.
நீலகிரி தோட்டக்கலைக் கழகம் தங்கள் பார்வைக்குக் கொண்டு வரும் எந்தப் புதிய பயிர் முறையையும் அல்லது புதிய பயிரையும் சோதித்துப் பார்க்கும் விருப்பம் உடையவர்களாக இவர்கள் இருக்கின்றனர்.
மாலையில் வீட்டிற்குள் நுழையும்போது தெய்வத்தின் அடையாளமாக விளங்குவதும் வீட்டினுள் வெளிச்சம் தருவதாக உள்ளதுமான விளக்கினை நோக்கி இந்த உலகத்தையும் பிற உலகங்களையும் படைத்தவரே பெரியவற்றுள் எல்லாம் பெரியவரே எங்களுடன் எப்பொழுதும் இருப்பவரே மலைகளிலும் காடுகளிலும் இருப்பவரே தலையில் வைத்த பூ வாடாமலும் கால்களில் முட்களால் தொல்லை தராமலும் காப்பவரே நூற்றில் ஒன்றான கடவுளே எங்கள் வாழ்வை வளமுடைய தாக்க வேண்டும் என்று கூறி வணங்குவான்.
அவர்கள் தங்கள் நிலங்களில் கோதுமை பீர் கஞ்ஜெ பார்லி வெங்காயம் வெள்ளைப்பூண்டு கிழங்கு கீரை சாமை தினை போன்றவற்றை விளைவிக்கின்றனர்.
இவ்வாறாகக் கணவனுக்கும் குடும்பத்திற்கும் என்று கடுமையாக உழைக்கும் பெண் குடும்பத்து ஆண்களுக்கு நல்ல உணவை அளித்துவிட்டு முரட்டுத் தனமான குரால் தினை மாவுக் களியை உண்பதிலேயே மனநிறைவு அடைகிறாள்.
இந்த உண்மையும் படகப் பெண் ஆற்றும் கடின உழைப்பும் ஒருவேளை ஓரளவிற்கு இனம் என்னும் தன்மையில் மெலிந்த உடல்வாகு கொண்டிருப்பதற்குக் காரணமாக இருக்கலாம்.
தன் நிலத்தில் மறுநாள் அறுவடை இருந்தாலும் படக ஆண் இரண்டு அணா கூலிக்காக மற்ற இடத்துக்குச் சென்று விடுவான் என திரு நடேசன் சாஸ்திரி எழுதியுள்ளார்.
மேலும் திரு கிரிக் ஆண்கள் அவ்வப்போது காப்பித் தோட்டங்களில் வேலை பார்க்க ஊரைவிட்டுப் போய்விட வேண்டி இருப்பதால் தங்கள் சொந்த நிலங்களின் பெரும்பாலான பணிகளையும் அன்றாட வீட்டுப்பணிகளையும் பெண்களே செய்து வருகின்றனர்.
பெண்கள் வீட்டிற்குத் தேவையான விறகு கொண்டுவந்து வீட்டிற்கு அருகே போட்டு வைப்பார்கள் என்றும் நிலத்தில் பயிரிடுவதற்காகக் களை எடுத்தும் கொத்தியும் எருவிட்டும் அணியமாக்குவார்கள் என்றும் கேள்விப்பட்டேன்.
இந்த முறைப்படி உழவனுக்கு வழங்கப்பட்ட பட்டா என்பது ஒன்று அல்லது அதிகமான கொத்துகளைப் பயன்படுத்த கொடுக்கப்பட்ட உரிமம் அன்றி வேறொன்றும் இல்லை.
ஒரு கருவிக்குச் செலுத்த வேண்டிய கட்டணம் இவ்வளவு என்று இருக்கிறதே ஒழிய எவ்வளவு நிலப்பரப்பில் பயிரிட்டுக் கொள்ளலாம் என்னும் வரையறை ஓரிடத்திலும் குறிப்பிட வில்லை.
ஆனால் வருவாய்த் தீர்வின் போது ஏர்க்காடு கொத்துக்காடு முறை சுமார் ஐம்பது வீடுகள் உள்ள கிண்ணக்கொரை என்னும் படகர் ஊரில் இருப்பதைக் கண்டேன்.
சிக்கலான வழக்குகள் அவர்முன் கொண்டுவந்தால் ஊரிலுள்ள பிறரையும் ஈடுபட வைத்து கூட்டுச் சிந்தனையோடு சிக்கல்களைத் தீர்த்துவைக்கிறார்.
இந்தக் குழுவினர்க்கு வழக்கில் தொடர்புடையவர்க்குத் தண்டம் விதிக்க அவர்களைத் சமூகத்திலிருந்து விலக்கிவைக்க விலக்கியவரைச் சேர்த்துவைக்க உரிமை உண்டு.
பெற்றோர் தங்கள் மகள்களுக்குத் திருமணம் செய்துவைக்க மணியகாரர் ஆலோசனையை நாடுவர் தங்கள் மகன்களுக்கு உரிய துணையைத் தேடவும் மணியகாரர் உதவியை நாடுவர்.
இத்தகைய நிகழ்ச்சிகளில் மணியகாரர் கருத்தைப் புறக்கணிக்கும் தெம்பு படைத்தவர்களின் திருமண ஏற்பாடுகளில் பலவகையில் மணியகாரர் இடையூறு உண்டாக்குவார்.
முந்தைய காலத்தில் தன் ஆளுகைக்கு உட்பட்ட ஊர்களுக்கு மணியகாரர் செல்லும்போது அங்குள்ள அழகிய பெண்ணையோ கன்னியையோ தன் விருப்பம்போல் தன்னுடன் படுத்துக்கொள்ளுமாறு செய்யும் உரிமை கொண்டிருந்தார் எனச் சொல்லப்படுகின்றது.
ஒவ்வொரு புறமணக்கட்டுப்பாடுப் பிரிவும் கவுட என அழைக்கும் ஒரு தலைவனையும் அவனுக்கு உதவியாக ஒரு பார்பத்தியையும் கொண்டுள்ளன என்னும் செய்தியை நான் திரட்டியுள்ளேன்.
ஹெத்தெசுவாமி தெவ்வ பேரகணி விழாக்களுக்கும் கொணவக்கொரையில் எருமை காவு கொடுப்பதற்கும் ஏற்பாடு செய்ய வேண்டியது பார்பத்திகாரர் கடமையாகும்.
சிறைசென்றமை போன்ற காரணங்களுகாகக் குலத்திலிருந்து விலக்கப்பட்டவர்களை மீண்டும் குலத்தில் சேர்க்கத் தூய்மைச் சடங்கு நடக்கும்போது பார்பத்திகாரர் கலந்துகொள்வார்.
கண்ணிகட்டுவது என்று சொல்லப்படும் தாய்மைப்பேறு அடைந்த பெண்களுக்கு நடத்தும் சடங்கில் பார்பத்திகாரன் பங்கேற்பது தன் கடமைகளுள் ஒன்றாகும்.
கால் நூற்றாண்டுக்கு முன் நீலகிரியில் ஒரு படகனை வேறு பழங்குடியினரிட மிருந்து அவன் அணிந்திருக்கும் தலைப்பாகையை வைத்து எளிமையாக அடையாளம் கண்டு கொள்ளலாம்.
ஆனால் முன்னேற்றத்துடன் இருக்கும் இக் காலத்தில் அவ்வப்போது தேசிய உடையான தலைப்பாகையுடன் தொதவன் மட்டும் இருப்பதோடு அல்லாமல் அண்மைக் காலம் வரை காட்டில் பன்றி கரடிகளைப் போல் கிழங்கையும் தேனையும் காட்டுப் பொருள்களையும் உண்டு அங்கேயே அடைந்து கிடந்த இருளர் குறும்பர் ஆகியோரும் ஞாயிற்றுக் கிழமையில் கோத்தகிரி அங்காடித் தெருவில் தலைப்பாகை யுடனும் வெள்ளையர் குப்பாயத்துடனும் உலாவுகின்றனர்.
நாகரிகத்தில் முன்னேறாத பழங்குடியினர் தலைப்பாகை அணியத் தொடங்கியவுடன் கல்லூரி மாணவர்கள் அழகுப்பொருளான தலைப்பாகை அணிவதைக் கைவிட்டு அடிக்கடித் துவைக்க வேண்டாத தொப்பியை அணிபவர்களாயினர்.
ஒருவன் தோட்டத்தில் வேலை செய்யும்போது சில முறை கொத்தால் கொத்திய பின் அவன் கொத்துவதை நிறுத்தித் தொளதொளப்பான தன் ஆடையின் ஒரு முனையைத் தன் தோள்மேல் போட்டுக்கொள்வான்.
கோத்தர் அல்லது பொற்கொல்லர் செய்யும் தனிவகையான காதணி வெள்ளி அரைஞாண் கயிறு மணிக்கட்டில் அணியும் வெள்ளி வளையல் வெள்ளி செம்பு அல்லது வெண்கல மோதிரம் ஆகியவையே ஆண்கள் அணிகலன்கள்.
நெற்றியில் சிறு வரைகோடுகளால் வட்டங்கள் பிறை ஆகிய வடிவங்கள் மோவாயில் ஒரு பெரும் புள்ளி தோள்பட்டை யருகில் மேல்கையில் புள்ளிகளால் ஆன இரண்டு கோடுகள் இரண்டு கைகளிலும்.
இடது மூக்கில் தங்க அணி பாசிகளால் கோக்கப்பட்டதும் நான்கணா நாணயப் பதக்கத்துடனும் அமைந்த கழுத்தணி வலது முழங்கைக்கு மேல் வெள்ளிக் கடகம் இடது முழங்கைக்கு மேல் நான்கு செம்புக் கடகங்கள் இடமுன் கையில் நான்கு வெள்ளி வளையல்களும் ஏழு பலவகைப் பொருள்களில் செய்யப்பட்ட வளையல்கள் இரண்டு வெள்ளி மோதிரங்கள் வலக்கை மோதிர விரலிலும் இடது கை மோதிரவிரலிலும் இரண்டு உருக்கு மோதிரங்கள்.
நெற்றியில் பச்சை குத்திக்கொண்டுள்ளனர் வலது மேல் கையில் நான்கு வரிசையில் அமைந்த புள்ளிகள் வலது முன்கையில் விண்மீன் உருவம் ஆகியனவும் பச்சை குத்தியுள்ளனர்.
அத்துடன் மோவாயில் ஒரு பெரிய புள்ளி வலது முன்கையில் பல அடையாளங்கள் கையின் பின்பக்கத்தில் கதிர்களோடு காணும் விண்மீன் அல்லது ஞாயிறு வடிவம்போல் பச்சை குத்தியுள்ளனர்.
அத்துடன் இடது கை மணிக்கட்டின் முன்னும் பின்னும் மூன்று வரிசை புள்ளிகள் இரண்டு வரிசை புள்ளிகளால் வரையப்பட்ட வட்டங்களும் அதைச் சூழ்ந்த புள்ளி வரிசையும் என்றும் பச்சைகுத்துகின்றனர்.
உடையார் பிரிவைச் சேர்ந்த பெண்கள் நெற்றியில் பிறை வடிவமும் புள்ளியும் கண்களின் வெளி ஓரங்களில் நேர்க்கோடுகளுமாகப் பச்சை குத்துகின்றனர்.
பிற பிரிவுகளைச் சேர்ந்த பெண்கள் நெற்றியில் இரண்டு வட்டங்கள் அவற்றிற்கு இடையே இரண்டு நேர்க்கோடுகள் அதற்குக் கீழ் படுக்கைக் கிடைக்கோடு வடிவம் அல்லது பிறைவடிவமாகப் பச்சைகுத்து கின்றனர்.
படகப்பெண் சிறுகளா முள்ளினை ஊசியாகவும் நன்கு பொடியாக்கப்பட்ட கரி அல்லது விளக்குக் கரியை அரிசிக் கஞ்சியில் கலந்து சாயக் கலவையாகவும் பயன் படுத்துவாள்.
திரு.நடேச சாஸ்திரி குறித்துள்ளதுபோல் ஒரு பெண்ணுக்குப் பச்சைகுத்துதல் அவள் மணப்பருவம் அடைந்ததைப் படகர் அனைவருக்கும் தெரிவிப்பதற்காக அன்று.
நடுத்தர உயரத்திற்குக் குறைவான உயரம் மென்மையான தோல் ஒல்லியான உடல்வாகு ஒடுங்கிய மார்பும் தோளும் என்று சரியான ஒரு படகனின் உடலமைப்பு காணப்படுகிறது.
இது பால்கறப்பதற்கு அல்லது தயிர்கடைவதற்குப் போதிய வலிமையைத் தரும் என்றும் வலி ஏற்படாமல் காக்கும் என்றும் கருதி அவர்கள் இளைஞராய் இருக்கும்போது போடப்பட்டதாகும்.
ஒரே குலப் பிரிவினரைப் பார்க்கும்போது அவர்கள் பா அண்ண அப்ப தம்ம அம்ம அக்க வா அண்ணா அப்பா தம்பி அம்மா அக்கா என்று அழைப்பார்கள்.
இதைத் தொதவர் தங்களோடு நெருங்கிய உறவுடைய மற்றோர் இனத்தின் மூத்தோருக்குச் செலுத்தும் மதிப்பின் அடையாளமாகக் கொள்ள வேண்டியுள்ளது.
இவர்கள் பெண்களைக் கொடுமைக்கு உள்ளாக்கி அவர்கள் ஈரல்களை அகற்றி இறக்கச் செய்யும் திறன் படைத்தவர்கள் என்றும் ஈரலை எடுத்த காயமோ தழும்போ தெரியாதவாறு மாய வித்தையால் மறைத்து விடும் ஆற்றல் உடையவர்கள் என்றும் நம்பப்படுகிறது.
இரவில் கதவுத் தாழ்ப்பாளை மந்திரத்தால் திறந்து வீட்டிற்குள் புகுந்து கொடிய செயல்களைச் செய்யும் வல்லமை படைத்தவர்கள் என்றும் நம்பப்படுகிறது.
இம் முயற்சியில் தோல்வி ஏற்பட்டு அவன் தீமையை நீக்குவதற்கு மாறாகப் பேய் குறும்பு செய்யுமாறு ஏவியுள்ளான் என்னும் ஐயம் தொதவன் அல்லது படகன் மனத்தில் ஏற்பட்டுவிட்டால் அந்தக் குறும்பனுக்கு இன்னல் வந்துவிடும்.
குறும்பர் குடியிருப்பு ஒதுக்குப்புறமாகத் தனியாக இருப்பதால் இதைச் செய்தவர் யார் என்பது பற்றிய தடயம் எதுவும் இல்லாமல் போய்விடுகிறது.
படகக் குழந்தைக்கு மருத்துவம் பார்த்த குறும்பன் அக் குழந்தையின் நோயைக் குணப்படுத்தாததனால் இவ்வாறு செய்யப்பட்டுள்ளது என்று சொல்கின்றனர்.
ஒரு குறும்பர் படகர் ஹட்டிக்கு ஊருக்கு வந்துவிட்டால் அவனை விரைவில் அனுப்புவதற்கு ஊக்கத்தொகை கொடுக்க ஊரார் அனைவரிடமிருந்து பணம் பெறுகின்றனர்.
படகர் வழக்கமாக அளிக்கும் தவசத்தைத் தொடர்ந்து பரிசாக அளித்து வருவதற்குப் பெரும்பான்மை தொதவர் செய்வினை அச்சம் காரணமாக இருக்கலாம்.
ஏழு அல்லது ஒன்பது அகவையில் படக ஆண்கள் அனைவரும் ஒரு நல்ல நாளில் அல்லது புத்தாண்டு பிறப்பில் பால் கறக்கும் சடங்கினைச் செய்துகொள்வார்கள்.
பெற்றோர் அல்லது அச் சிறுவனின் மூத்த உறவினர் அந்த நிகழ்ச்சிற்காக அழைக்கப்பட்டவர்கள் அல்லது அதில் பங்குபெற வேண்டியவர்கள் அச் சிறுவனை எருமை நிற்கும் இடத்திற்கு அழைத்துச் செல்வார்கள்.
அச் சிறுவன் பாலுள்ள மூங்கில் நாழியை வீட்டிற்குள் கொண்டு சென்று வீட்டிலுள்ள உண்கலன்கள் அனைத்திலும் அந்தப் புனிதப் பாலைச் சிறிது ஊற்றுவான்.
தூடை இலைகளை அரைத்த சாந்தை அந்தப் புது ஹொணெயில் பூசி அதில் தூடை பட்டையைப் போட்டு நெருப்பில் சிறிது காட்டி அந்த ஹொணெயைத் தூய்மைப் படுத்தி இருப்பார்கள் அந்தப் பாலை ஓர் ஓடைக்குக் கொண்டுச் செல்வார்கள்.
மீனிகை இலையைக்கொண்டு மூன்று சிறு கிண்ணம்போல் செய்து அவற்றில் சிறிய அளவு பாலை ஊற்றி ஓடை நீரில் விடுவார்கள் ஹொணெயில் இருக்கும் மீதி பாலையும் நீரில் ஊற்றி விடுவார்கள்.
சில இடங்களில் மாதேசுவர கோயில் பக்கத்தில் உள்ள இடங்களில் அந்தப் பாலைக் கோயிலுக்குக் கொண்டு சென்று பூசாரிக்குக் கொடுத்து விடுவார்கள்.
திருமணம் செய்ய விருப்பம் பூசாரி பதவியிலிருந்து விலகுவது ஆகியன கனவு வழியே அல்லது தெய்வம் ஏறி ஆடுபவர் மூலம் உணர்த்தப்படும் என்றும் நம்பப்படுகிறது.
இன்றியமையாது பால் வேண்டப்படும் அவ்வூர் குழந்தைக்கும் பால் தரமாட்டார்கள் உடையார் குரு காலை பத்துமணிக்கு மேல் பன்னிரண்டு மணிக்கு முன் குறிப்பிட்ட நாளில் வருவார்.
இலிங்கம் அணியும் சிறுவனின் உறவினர் ஒரு புதுக்கூடையில் ஐந்துபடி அரிசி பருப்பு நெய் முதலியவற்றுடன் ஒரு பணம் கால் ரூபாய் வைத்து அவரிடம் கொண்டுசெல்வார்கள்.
அதன்பின் காலையில் வாங்கப்பட்ட பால் அத்தனையும் ஊற்றும் சடங்கு நடைபெறும்.. மிகுதியாக வெண்ணிறப் பால் ஊற்றப் படுவதால் அந்த ஓடை முழுவதுமாகப் பாலாறாக ஓடும்.
குரு அவற்றைத் தன் இடது உள்ளங்கையில் வைத்து வலக்கையால் மூடியபடி அச் சூழலுக்குரிய நிலையில் இறையுணர்வில் பின் வரும் வாழ்த்தினைக் கூறுவார்.
ஓ சிவ அர பசவ ஆராயிரம் பெயர்களுக்கும் மூவாயிரம் புகழ்களுக்கும் உரியவனே ஓர் இலக்கத்து தொண்ணூற்றாறாயிரம் பூதக்கணங்களின் சிவனுடன் இருக்கும் மெய்க்காப்பாளர்களின் தலவனே நீரை அளிப்பவனே நாளும் வழிபாட்டிற்கு உரியவனே பார்வதி மணாளனே ஓ எம்பெருமானே ஓ சிவலிங்கா உங்கள் திருவடியே எங்கள் புகலிடம் ஓ சிவ சிவ சிவ சிவ இந்த வேண்டுதலைச் சொல்லும்போது அவ்வப்போது இலிங்களின்மேல் உள்ள தன் வலக்கையை விலக்கி இலிங்கங்களின் மேல் நீரையும் பாலையும் தெளித்து நெருப்பைச் சுற்றிக் காட்டுவார்.
ஐந்தாம் முறையாக வழிபாட்டு வாசகத்தைச் சொல்லியவுடன் குரு துணியால் சுருட்டிக்கொடுத்த இலிங்கத்தைச் சிறுவன் கழுத்தைச் சுற்றித் தொய்வாக இருக்கும்படி துணியின் இருமுனையையும் கட்டுவார்.
பெயரோடும் புகழோடும் பசுக்களோடும் பணத்தொடும் ஓராயிரம் ஆண்டு வளமாக வாழ்வாயாக ஒரே நேரத்தில் ஒருவனுக்குமேல் இலிங்கம் அணிவிக்கப்பட வேண்டும் என்றால் ஒவ்வொருவரும் தனித்தனியாக இச் சடங்கினை மேற்கொள்ள வேண்டும்.
இலிங்கம் அணிந்துகொள்ள விருக்கும் சிறுவர் சிறுமியர் வீடுகள் தூய்மை படுத்தப்பட்டுத் தூடை மாவிலை எலுமிச்சப்பழம் தும்பைப்பூ ஆகியவற்றால் ஆன தோரணம் வீட்டின் வாசற்படியிலும் இலிங்கச் சடங்கு நடக்கும் வீட்டின் முன்புறத்திலும் தொங்க விடப்படும்.
அதன்பின் அவர்கள் பூசை செய்து இலிங்கத்தை இளஞ்சிவப்புப் பட்டுத்துணி அல்லது பருத்தித் துணியில் சுற்றித் தங்கள் கழுத்தில் கட்டிக்கொள்வார்கள்.
பூசையின்போது மாட்டின் கோமயம் பால் ஆகியவற்றால் இலிங்கத்தைக் கழுவி சந்தனம் மஞ்சள் ஆகியவற்றைப் பூசி அவற்றின்மேல் பூ சொரிந்து நறும்புகையும் கர்ப்பூரம் ஆரத்தியும் காட்டுவார்கள்.
பிறைத்திங்களுக்கு அடுத்து வருதாக அமையும் ஒரு செவ்வாய் நல்ல நாளில் தெவ்வக்கோயில் பூசாரி விடிவதற்குப் பலமணி நேரம் முன்னதாக ஒரு கூடையில் ஐந்து அல்லது ஏழுவகை தவசத்தையும் ஓர் அரிவாளையும் எடுத்துக்கொண்டு இரண்டு எருதுகளையும் ஓர் ஏரினையும் உடைய குறும்பன் முன் செல்ல தோட்டத்தை நோக்கிச் செல்வான்.
தேர்ந்தெடுக்கப்பட்ட தோட்டத்தை அடைந்ததும் பூசாரி கூடையிலுள்ள தவசத்தைக் குறும்பன் துணியில் கொட்டிவிட்டு எருதுகளை ஏரில் பூட்டி மூன்று சால்கள் உழுவான்.
சான்றுக்கு கோத்தகிரி பக்கத்தில் உள்ள படகர்க்குத் தாந்தநாடு வில் ஹிரிய உடைய கோயிலும் கன்னேரிமுக்குவில் மகாலிங்க சுவாமி கோயிலும் இருப்பதைக் காட்டலாம்.
நண்பகல் சமயத்தில் சில படகரும் கோயில் பூசாரியும் ஹிரிய உடைய கோயிலிலிருந்து புறப்பட்டு மகாலிங்கசுவாமி கோயிலுக்குச் செல்வார்கள்.
முதல் அறுவடையிலிருந்து ஒன்று அல்லது இரண்டு படி தனியே மகாலிங்கசுவாமிக் கோயிலுக்கு என்று தனியே எடுத்து வைப்பார்கள்.. இந்தத் தவசத்தை நீசல் என்று அழைக்கின்றனர்.
ஹெத்தெசுவாமி மகாலிங்கசுவாமி ஹிரிய உடைய மாதேசுவரா மாங்காளி ஜடெய சுவாமி நீலகிரி ரங்கசுவாமி ஆகியன படகர் வழிபடும் சிறப்பான தெய்வங்கள்.
இக் காலத்தில் படகரில் சிலர் சிவன் கோயிலுக்கு என்று கோயமுத்தூர் மாவட்டத்திலுள்ள காரமடை மைசூரிலுள்ள நஞ்சன்கூடு ஆகிய சமவெளி பகுதிக்குச் செல்கின்றனர்.
துணி நெய்யும் ஒரு சேடன் அல்லது தேவாங்கன் எடுத்துச் செல்லும் தறியுடனும் ஒரு துப்பட்டி முரட்டுத்துணி தலைப்பாகை ஆகியன நெய்வதற்குத் தேவையான நூலுடன் வருவார்.
படகர் விழாவிற்கான துணிக்காக நெசவாளன் ஊருக்குச் செல்லும்போது அங்கு நெசவாளன் குளித்து வந்தவுடன் அவனுக்கு நான்கணா காணிக்கை அளிப்பார்கள்.
விழாவின் இறுதி நாளில் அத் துணிகளைத் துவைத்து அவற்றுள் ஒன்றைத் தெய்வச் சிலையாகக் கருதி அதற்கு இடையிலும் கழுத்திலும் அணிகலன்கள் அணிந்து அழகு படுத்தி அதற்கு ஒரு குடையை விரித்து வைப்பார்கள்.
பேராயர் வைட்எட் பேரகணியில் நடைபெறும் திருவிழா பற்றி மேலும் தரும் செய்திகள் வருமாறு பிற ஊர்களிலிருந்து அங்கு வரும் மக்கள் பணம் அரிசி பழங்கள் தேவிக்கான பொன் அல்லது வெள்ளிக் குடைகள் துணிகள் எருமைகள் ஆகியவற்றைக் கோயிலுக்கு வழங்குவார்கள்.
சான்றுக்கு இந்த ஆண்டு உங்களுக்கு நல்ல அல்லது மோசமான விளைச்சல் காலரா அல்லது பெரியம்மை நோய் நல்ல அல்லது பொய்க்கும் மழை போன்றன இருக்கும்.
பால் பொங்கி எல்லாப் பக்கங்களிலும் ஒரே சீராக வழிந்தால் எல்லா ஊர்களிலும் விளைச்சல் நன்றாக இருக்கும் என்றும் அவ்வாறு இல்லாமல் பால் பானையின் ஒரு பக்கத்தில் மட்டும் பொங்கி வழிந்தால் அது பொங்கிவழியும் திசையிலுள்ள ஊர்களில் மட்டும் விளைச்சல் நன்றாக இருக்கும் என்றும் நிமித்தமாக இதனைக் கொள்கின்றனர்.
படுக்கையாக இருக்கும் அடிக்கட்டையைத் தரையோடு ஒருவன் தன் கால் பெருவிரல்களால் அழுத்திக்கொண்டு நீளக்குச்சி பள்ளத்திலிருந்து விலகாதபடி ஒரு கொட்டாங்கச்சியைக் கவிழ்த்து அழுத்திக் கொண்டிருப்பான்.
இம் முறையில் நெருப்பு உண்டாக்கத் தவறும் படகன் தான் தீட்டுக்கு ஆளாகி இருப்பதாவும் அது தீமிதி விழாவின்போது நீங்கிவிடும் என்றும் கூறிப் பிழைக்கு மன்னிப்புக் கோருவான்.
படகர் தீக்கடைந்து நெருப்பு மூட்டினாலும் அவர்கள் நாட்டுப்புறக் கதைகளில் இவ் வகையில் தீ உண்டாக்கியதற்கான குறிப்புகள் எதுவும் காணப்பட வில்லை.
ஆனால் இறந்தோரை எரிப்பதற்குச் சக்கிமுக்கி கற்களைக்கொண்டு நெருப்பு உண்டாக்கியதற்கான குறிப்புகள் நாட்டுப்புறக் கதைகளில் பல இடங்களில் வருகின்றன.
பால் பொங்கும் சடங்கு முடிந்தவுடன் பூசாரி தன் கால்களுக்குச் சலங்கை கட்டிக்கொண்டு முதல் ஈற்று மாட்டின் அப்பொழுது கறந்த பால் அழிஞ்சி தும்பை அல்லது மல்லிகை மலர்களுடன் நெருப்புக் குண்டத்தை நெருங்குவான்.
ஜடெயசுவாமிக்கு நேர்த்திக் கடன் செலுத்துவதற்கு என்றே பல ஆண்டுகள் முடியைப் போற்றி வளர்த்து இறுதியில் அதனைக் கத்தரித்து ஜடெயசுவாமிக்கு அளிக்கின்றனர்.
தீமிதித் திருவிழாக் கூட்டத்தில் செட்டிகள் பலர் வளையல்கள் வண்ண வண்ண கைத்துண்டுகள் ஆகிய தங்கள் வணிகப் பொருள்களையும் உணவுப் பண்டங்களையும் விற்பார்கள்.
அகவையில் மூத்த ஒருவன் தெய்வ உணர்வுப் பெற்றவனாக உரத்த குரலில் படகர்க்கு வரப்போகும் பருவங்களில் பயிர்கள் பற்றியும் பிற நலன்களைப்பற்றியும் சொல்வான்.
சுமார் ஐம்பது அல்லது அறுபது ஆண்டுகளுக்கு முன் முதன் முதலில் தீமிதித் திருவிழா எடுக்க முயலும்போது இவர்கள் தணலின்மீது நடப்பதற்கு அஞ்சி யுள்ளனர்.
அப்பொழுது கல்லுருவமாக இருந்த மகாலிங்கசுவாமி பாம்பாக மாறி கோயில் சுவரைத் துளைத்து வெளியே வந்து தணலின்மீது ஊர்ந்து பின்னர் திரும்பிக் கோயிலுக்குள் நுழைந்துள்ளார்.
மார்ச்சு மாதத்தில் அமாவாசைக்குப்பின் வரும் திங்கள் கிழமையில் ஆண்டுப் பயிர்த்தொழில் பணிகள் தொடங்குவதற்கு முன் இவ்விழா வரும்.
முதன் முதலில் அப் பகுதிக்கு வந்தவர் எனக் கருதப்படும் குருவஜ்ஜனின் வழித்தோன்றல்கள் வாழும் சில ஊர்களில் ஆறு ஊர்களில் வாழ்பவர்களின் கொத்துகாரர் அல்லது ஊர்த்தலைவர் வழி முதலில் விழா தொடங்கும்.
கொத்துகாரர்களால் தேர்ந்தெடுக்கப் பட்டவர்கள் குளித்துச் சந்தனம் பூசி இந் நிகழ்ச்சிக்கு என்று விருந்தினர்களாகச் சிறப்பாகக் கேத்தி அருகிலிருக்கும் உடையாரட்டியிலிருந்து வரவழைக்கப்பட்ட உடையாரை வணங்குவார்கள்.
பக்தர் தணல் மீது நடப்பதற்கு முன்னதாக ஒரு இளம் காளையைத் தணலின் மீது நடக்கச் செய்வதாலும் அவ்வாண்டு முதன்முறையாகக் கன்று போட்ட மாட்டின் உடைமையாளர்கள் மற்ற சடங்குகள் நடப்பதற்கு முன் பால் கறந்து வந்து தணலில் தெளித்துப் படைப்பதாலும் இது தொடக்கத்தில் பயிர்த்தொழில் வளமையுடன் தொடர்பு பட்டதாக இருக்க வேண்டும்.
அக்டோபர் மாத்தில் சக்கலாத்திப் பண்டிகையில் மாலைப்பொழுதில் படகர் வீட்டுக் கூரையின் மீது காட்டுப்புகையிலை நாயுருவி தும்பை ஆகிய வற்றின் மலர்களைப் போடுவார்கள் மறுநாள் தங்கள் இல்லங்களைத் தூய்மை செய்வார்கள்.
அன்று பிற்பகலில் பலர் தங்கள் வீட்டின் முன் தெருவில் சாம்பலால் எருமை மாடு காளை ஏர் விண்மீன் ஞாயிறு திங்கள் பாம்பு பல்லி போன்ற படங்கள் வரைவதைப் பார்க்கலாம்.
தங்கள் தூய்மையான கையால் ஒரு பெரிய ரொட்டியை எடுத்து அதன்மீது அரிசிமாவையும் வெண்ணெயையும் வைத்து விளக்கெண்ணெய்யில் தோய்த்த மூன்று திரிகளை வைத்து அவற்றை ஏற்றுவார்கள்.
அதன்பின் அந்த ரொட்டியை வீட்டுக் குழந்தைகள் அனைவர் தலையிலும் சுற்றித் தோட்டத்திற்குக் கொண்டு சென்று சக்கலாத்தி வந்தது என்று சொல்லி எறிவார்கள்.
பழங்காலத்தில் பூசாரி ஒரு தடியினைப் பாறை இடுக்கில் விட்டு அதை அகலப்படுத்தினால் ஒரு எருமை வாங்குவதற்குத் தேவையான பணம் தங்கக் காசு அங்கு வரும் என்றும் ஒரு முறை பூசாரி அதிகமான பணம் கிடைக்கும் என்னும் நம்பிக்கையில் இரண்டாம் முறை தடியை விட்டுள்ளான் என்றும் அப்பொழுது அவனுக்குத் தங்கக் காசுக்குப் பதிலாகத் தன் பேராசைக்குத் தண்டனை கிடைத்துள்ளது என்றும் அவன் அந்த இடத்திலேயே இறந்துவிட்டான் என்றும் ஒரு பழங்கதை குறிப்பிடுகிறது உடையார் ஊர்களைத் தவிர மற்ற படகர் ஊர்கள் அனைத்திலும் ஹொலகுடி எனப்படும் பெண்கள் வீட்டிற்கு விலக்காகும் நாள்களில் தங்குவதற்கான தனி குடிசை இருக்கிறது.
ஒரு சிறுமி பூப்படைக் கூடும் என எதிர்பார்ப்பதற்குச் சில மாதங்களுக்கு முன்பு அமாவாசைக்கு நான்கைந்து நாள்களுக்கு முன் ஒரு வெள்ளிக் கிழமையன்று அவளை ஹொலகுடிக்கு அனுப்புவார்கள்.
அதிகாலையில் முகம் கழுவுவதற்கு முன் வீட்டு விலக்கு நிலையை உணர்ந்தால் அதுவும் ஒரு நாளாகக் கணக்குக்கு எடுத்துக் கொள்ளப்படும்.
இந்த ஒப்பந்தத்திற்குப் பின் மணமகனாகக் கருதும் இளைஞன் ஒப்பந்தம் செய்து தந்த மாமனார் ஆகப் போகிறவர் வீட்டில் அப் பெண் பெரியவளாகும் வரை அக் குடும்பத்தில் ஒருவனாக இருப்பான்.
குழந்தைத் திருமணமும் கடைப்பிடிப்பதாக இருந்தாலும் எல்லாப் படகர் பிரிவிலும் பருவம் அடைந்த பின் திருமணம் செய்துகொள்வதே பொதுவான வழக்கம்.
இறுதியாக ஒருத்திக்குத் திருமணம் ஆகும் முன் பலர் அவளைப் பெண்கேட்டு வேண்டாம் என்று சொல்லி இருந்தாலும் அது அவளுக்கு மதிப்பு குறைவு எதையும் ஏற்படுத்துவது இல்லை.
மணமகனாய்த் தேர்தெடுக்கப்பட்டவன் வீட்டிற்கு மணமகளாய்ச் செல்வதற்கு ஓரிரு நாள்களுக்கு முன்னர் மணமகனாய்த் தேர்தெடுக்கப்பட்டவன் அப்பெண்ணின் ஊருக்குத் தன் உடன்பிறந்த அண்ணன் தம்பியருடன் செல்வான்.
மணமகளும் இரண்டு திருமணமான பெண்களும் அல்லது திருமணமாகாத பெண்கள் பெரும்பாலும் மணமகன் உடன் பிறந்தோர் கோத்தர் இன்னிசை முழக்க ஓடைக்கு ஊர்வலமாகச் சென்று அழகு செய்யப்பட்ட பானைகளில் சமையலுக்காக நீர் கொண்டு வருவார்கள்.
மணச்சடங்குகள் விருந்துடன் நிறைவுபெறும் மணமகனும் மணமகளுக் வீட்டுத் திண்ணையில் அமர்ந்து அவர்களுக்குத் தரப்படும் அன்பளிப்புகளைப் பெறுவார்கள்.
அகவையும் வலிமையற்ற தன்மையும் இன்பச் சூழலுக்கு உகந்த தல்லாததாக ஆகும் சமயத்தில் இறுதியாக ஒருவனுடன் வாழும் நிலை ஏற்படுகிறது.
பெண்ணின் தந்தை அவர்கள் கணவன் மனைவியாக வாழ்க்கை நடத்தியிருந்தும் பெண்ணின் கணவன் தன்னக்குப் பரியப்பணம் கொடுக்கவில்லை என்றும் ஆகையால் தன்மீது அல்லது கடத்தியவர் மீது குற்றம் சாட்டி உறுதிப்படுத்த இயலாது என்றும் முறையிட்டுள்ளான்.
திருமண நாளில் பொழுது விடிவதற்கு முன் மணமகனுடன் பிறந்த ஆண்களும் பங்காளிகளும் சில உடையார்களும் கோத்தர் இசையுடன் காட்டிற்குச் சென்று பால்கம்பம் நடுவதற்காக இரண்டு பாலைமரம் கம்பங்களை வெட்டி வருவார்கள்.
திருமணச் சடங்கு நடைபெறும் இடமான வீட்டிற்கு முன்னுள்ள முற்றத்தில் இரண்டு குழிகள் தோண்டி அதில் சாண நீர்க்கரைசல் ஊற்றுவார்கள்.
அவர்கள் அவளை உன் உடலும் கைகளும் நிறையட்டும் அதாவது குழந்தைபேறு உருவாகட்டும் உன் வாழ்வு வளமான தாகட்டும் என்று கூறி வாழ்த்துவார்கள்.
சில உடையாரும் ஒரு மூட்டை அரிசியைச் சுமந்து கொண்டு ஒரு தொரையனும் மணமகளை ஊர்வலமாக மணமகன் வீட்டிற்கு அழைத்துச் செல்வார்கள்.
மணமகனுக்கு நெருங்கிய உறவுடைய மூன்று மணமான பெண்கள் கோத்தர் இசைக் குழுவுடன் தும்பை இலைகள் கட்டி அழகு படுத்தப்பட்ட மூன்று பானைகளுடன் அருகிலுள்ள ஓடைக்குச் செல்வார்கள்.
அங்கு மணமகன் ஒரு பாயின்மீது நிற்க நான்கு அல்லது ஐந்து ஆண்கள் மணமக்களுக்கிடையே ஒரு திரைச் சீலையைத் தொங்குமாறு பிடித்துக் கொள்வார்கள்.
மணமகன் உடன் பிறந்தவள் ஒரு வட்டிலில் சோறு போட்டு நடுவில் குழி செய்து அதில் நெய் ஊற்றித் திரிவைத்து அதை ஏற்றி அன்னத ஆரத்தி அவர்களுக்கு நடுவில் கொண்டு வந்து வைத்து அவளும் அமர்வாள்.
வட்ட வடிவு தங்கக் காசுடன் இருக்கும் தாலிக்குப் பூசாரி வழிபாடு நடத்தி மணமகனுக்குக் கொடுக்க அவன் மணமகள் கழுத்தில் கட்டுவான்.
பின்னர் மணமக்கள் உடன்படிக்கை மேற்கொள்ளும் சம்மந்த மாலை அல்லது உறவினை உருவாக்கும் மாலை எனப்படும் மலர்மாலையைச் சூடிக் கொள்வார்கள்.
குடும்பத்துப் பெரிய பிள்ளைகள் வளர்ந்து திருமணம் செய்த பின் அவர்கள் பெற்றோர் வீட்டைவிட்டு வெளியேறி வேறு இடங்களில் புது வீடுகள் அமைத்துக் கொள்வார்கள் என்று நான் கேள்விப்பட்டேன்.
அவன் நூலைப் போடும் போது இச் சடங்கிற்காகச் சவரி முடியையுடன் சேர்த்துப் பின்னிய பெரியதாக இருக்கும் சடை முடியில் மாட்டிக் கொண்டால் மூன்று ரூபாய் தண்டம் கட்டவேண்டும்.
குழந்தையின் பாட்டனார் இயலுமானால் தந்தைவழிப் பாட்டனார் ஒரு மாட்டைப் பால் கறந்து வந்து பால் மனையில் வைக்கப்பட்டிருக்கும் வெண்கல ஏனத்தில் ஊற்றுவார்.
தாய்மாமன் கத்திகொண்டு சிறிது மழித்துவிட்டு முழுவதுமாக மழிக்க வேறொரு படகனுக்கு அல்லது அம்பட்டனுக்குக் கத்தியைக் கொடுப்பான்.
படகர் இறப்பில் மேற்கொள்ளும் சடங்குகளைப் பற்றி கோத்தகிரிக்குச் சென்றிருந்த போது கீழ்க்கண்ட குறிப்புகள் பதிவு செய்யப்பட்டன.
அனைவரும் அஞ்சும் இம்மைக்கும் மறுமைக்கும் அமைந்த பாலத்தைக் கடப்பதற்கு அங்கு இருக்கும் காவலாளிக்குக் கட்டணம் செலுத்த தங்கக் காசு தேவைப்படும்.
சோர்வினால் அல்லது சாவுநிலையில் ஏற்படும் வலுக்குறைவினால் காசை விழுங்க இயலவில்லை என்றால் அதனைக் காப்பாக ஒரு துணியில் முடிந்து அவன் வலக்கையில் கட்டிவிடுவார்கள்.
கோவர் இறந்தவரை எரிப்பது .இருபத்தி நாலுமணி நேரத்திற்கு மேல் செல்லக்கூடாது என்று குறித்திருந்தாலும் இப்பொழுது எல்லாம் படகர் உற்றார் உறவினர் வந்து சேரும் வரை இறுதிச் சடங்கைத் தள்ளி வைப்பார்கள்.